ถ้ากินยาต้านไวรัสทุกวันมีสิทธิ์หายจากโรคhivไหมครับ
สวัสดีค่ะ การรักษาโรคติดเชื้อ HIV ในปัจจุบัน ถือว่ายังไม่มียาที่ทำให้รักษาหายขาดได้ อย่างไรก็ตาม การทานยาต้านไวรัสอย่างสม่ำเสมอต่อเนื่อง รวมถึงการดูแลสุขภาพที่ดี ก็อาจทำให้ตรวจเลือดไม่พบเชื้อได้ คือผลตรวจเลือดหาเชื้อ HIV เป็น U=U (Undetectable = Untransmittable) ซึ่งเป็นการแสดงว่าระดับของไวรัสในกระแสเลือดมีปริมาณที่น้อยมาก คือน้อยกว่า 200 copies/ml ดังนั้น โอกาสที่จะแพร่เชื้อไปสู่ผู้อื่นก็ถือว่าไม่มี และอายุขัยของการมีชีวิตก็แทบไม่แตกต่างจากผู้ที่ไม่ได้ติดเชื้อเลยค่ะ